CELEX: E2019C0004
Language: fi
Date: 2019-02-06 00:00:00
Title: EFTAn valvontaviranomaisen päätös N:o 4/19/KOL, annettu 6 päivänä helmikuuta 2019, valtiontukea koskevien menettelysääntöjen ja aineellisten sääntöjen muuttamisesta 104. kerran [2019/1008]

20.6.2019   
               
               
                  FI
               
               
                  Euroopan unionin virallinen lehti
               
               
                  L 163/110
               
            
         EFTAN VALVONTAVIRANOMAISEN PÄÄTÖS N:o 4/19/KOL,
         annettu 6 päivänä helmikuuta 2019,
         valtiontukea koskevien menettelysääntöjen ja aineellisten sääntöjen muuttamisesta 104. kerran [2019/1008]
         EFTAN VALVONTAVIRANOMAINEN, jäljempänä ’valvontaviranomainen’, joka
         ottaa huomioon
         Euroopan talousalueesta tehdyn sopimuksen, jäljempänä ’ETA-sopimus’, ja erityisesti sen 61–63 artiklan ja pöytäkirjan 26,
         EFTA-valtioiden sopimuksen valvontaviranomaisen ja tuomioistuimen perustamisesta, jäljempänä ’valvonta- ja tuomioistuinsopimus’, ja erityisesti sen 24 artiklan ja 5 artiklan 2 kohdan b alakohdan,
         sekä katsoo seuraavaa:
         Valvontaviranomainen varmistaa valvonta- ja tuomioistuinsopimuksen 24 artiklan nojalla ETA-sopimuksen valtiontukimääräysten soveltamisen.
         Valvonta- ja tuomioistuinsopimuksen 5 artiklan 2 kohdan b alakohdan mukaisesti valvontaviranomainen antaa ilmoituksia ja suuntaviivoja ETA-sopimuksen soveltamisalaan kuuluvissa asioissa, jos ETA-sopimuksessa tai valvonta- ja tuomioistuinsopimuksessa nimenomaisesti niin määrätään tai jos valvontaviranomainen pitää sitä tarpeellisena.
         EFTAn valvontaviranomaisen valtiontuen suuntaviivojen lyhytaikaisia vientiluottovakuutuksia koskevan luvun (1) voimassaolo päättyi 31 päivänä joulukuuta 2018.
         Kyseinen luku vastasi Euroopan komission, jäljempänä ’komissio’, tiedonantoa (2) jäsenvaltioille Euroopan unionin toiminnasta tehdyn sopimuksen 107 ja 108 artiklan soveltamisesta lyhytaikaisiin vientiluottovakuutuksiin, jonka voimassaolo olisi myös päättynyt 31 päivänä joulukuuta 2018.
         Komissio julkaisi 19 päivänä joulukuuta 2018 tiedonannon jäsenvaltioille Euroopan unionin toiminnasta tehdyn sopimuksen 107 ja 108 artiklan soveltamisesta lyhytaikaisiin vientiluottovakuutuksiin annetun komission tiedonannon voimassaolon jatkamisesta (3)31 päivään joulukuuta 2020.
         Komissio hyväksyi voimassaolon jatkamisen, koska lyhytaikaisia vientiluottovakuutuksia koskevan valtiontuen käsittelyssä tarvitaan jatkuvuutta ja oikeusvarmuutta. Tällä tavalla myös yhdenmukaistettiin näiden suuntaviivojen voimassaolon päättymispäivä useimpien valtiontukiuudistuksen yhteydessä hyväksyttyjen valtiontukea koskevien suuntaviivojen voimassaolon päättymispäivän kanssa. Lisäksi koska vakuutus- tai jälleenvakuutuskapasiteetti ei riitä kattamaan Kreikkaan suuntautuvaa vientiä, komissio päätti, että Kreikan väliaikainen poistaminen markkinariskimaiden luettelosta pysyy edelleen voimassa 31 päivään joulukuuta 2019 asti.
         ETA-sopimuksen 1 artiklassa määritellyn yhdenmukaisuuden tavoitteen mukaisesti ETA:n valtiontukisääntöjen yhtenäinen soveltaminen on varmistettava koko Euroopan talousalueella. Jotta voidaan varmistaa kaikki valtiontukivälineet kattava johdonmukainen toimintatapa ottaen huomioon, että lyhytaikaisia vientiluottovakuutuksia koskevan valtiontuen käsittelyssä tarvitaan jatkuvuutta ja oikeusvarmuutta, ja varmistaa, että valtiontukisääntöjä sovelletaan yhdenmukaisesti koko Euroopan talousalueella, valvontaviranomaisen valtiontuen suuntaviivojen lyhytaikaisia vientiluottovakuutuksia koskeva luku olisi hyväksyttävä uudelleen,
         on kuullut Euroopan komissiota,
         on kuullut EFTA-valtioita,
         ON HYVÄKSYNYT TÄMÄN PÄÄTÖKSEN:
         
            1 artikla
            Hyväksytään uudelleen valvontaviranomaisen valtiontuen suuntaviivojen lyhytaikaisia vientiluottovakuutuksia koskeva luku, jota sovelletaan 1 päivästä tammikuuta 2019 alkaen seuraavin muutoksin:
            
                        —
                     
                     
                        EFTAn valvontaviranomaisen valtiontuen suuntaviivojen lyhytaikaisia vientiluottovakuutuksia koskevan luvun 40 kohdan ensimmäinen virke kuuluu seuraavasti:
                        (40) Valvontaviranomainen soveltaa näissä suuntaviivoissa esitettyjä periaatteita 31 päivään joulukuuta 2020 asti.
                     
                  
                        —
                     
                     
                        Kreikka poistetaan väliaikaisesti EFTAn valvontaviranomaisen valtiontuen suuntaviivojen lyhytaikaisia vientiluottovakuutuksia koskevan luvun liitteessä olevasta markkinariskimaiden luettelosta 31 päivään joulukuuta 2019 asti.
                     
                  
         
            2 artikla
            Ainoastaan tämän päätöksen englanninkielinen teksti on todistusvoimainen.
         
         
            Tehty Brysselissä 6 päivänä helmikuuta 2019.
            
               
                  EFTAn valvontaviranomaisen puolesta
               
               Bente ANGELL-HANSEN
               
                  Puheenjohtaja
               
               
                  Asiasta vastaava kollegion jäsen
               
               Frank J. BÜCHEL
               
                  Kollegion jäsen
               
               Högni KRISTJÁNSSON
               
                  Kollegion jäsen
               
               Carsten ZATSCHLER
               
                  Allekirjoittaja oikeus- ja hallintoasioista vastaavan johtajan ominaisuudessa
               
            
         
         
            (1)  EUVL L 343, 19.12.2013, s. 54, ja ETA-täydennysosa N:o 71, 19.12.2013, s. 1, 40 kohta.
         
            (2)  EUVL C 392, 19.12.2012, s. 1, 40 kohta.
         
            (3)  EUVL C 457, 19.12.2018, s. 9.